Depășire la limită făcută pe un drum naţional, în judeţul Neamţ. O cameră de bord a surprins momentul în care un şofer a efectuat o depăşire pe DN 15 D deşi din faţă venea, regulamentar, o maşină care l-a şi atenţionat cu farurile.

Şoferul a intrat imediat pe sensul său de mers, dar a observat în ultimul moment autoturismul din faţă, care era oprit pentru a face stânga.

Pentru a evita impactul, şoferul grăbit a tras dreapta de volan şi a ieşit de pe drum, trecând razant pe lângă mai mulți stâlpi.